Transcendent Kingdom

**Transcendent Kingdom** ke buka ya bobedi ya mokwadi wa lotso lwa Ghanaian-American Yaa Gyasi, e gatisitswe ka ngwaga wa 2020 ke Alfred A. Knopf. Buka e e fitlhetswe mo Literary Hub e le buka e e tlhageletseng ga lesome le bosupa e le buka e e gaisitseng ka ngwaga wa 2020.

## Tshoboko
Buka e e setse morago Gifty o o leng dingwaga di le masome mabedi le boferabobedi, moithuti wa ngwaga ya botlhano wa tsa boboko (neuroscience) kwa Stanford University, le mmagwe wa lotso lwa Ghanian-American, o o lwalang kgoberego ya maikutlo.

Fa a dira ditekeletso tsa patlisio ya gagwe mo dipebeng, Gifty o lelediwa a bolelelwa fa mmaagwe a sa ikutlwe sentle. O kopa gore mmagwe a tsisiwe kwa go ene gore a kgone go mo tlhokomela, mme o fekeediwa ke go gakologelwa nako ya ntlha mmagwe a a nna mo seemong seo fa Gifty a le dingwaga di le lesome le motso.

Mmagwe Gifty le rragwe o neng batho ba mmitsa "The chin-chin man" ka lorato, e ne e le batho ba kwa Ghana mme ba nyalane ba ntse ba le batona. Ba ne ba na le ngwana wa mosimane o o botlhale a bidiwa Nana, mme morago ga a sena go belegwa, mmagwe Gifty o ne a fudugela kwa Huntsville Alabama go batla botshelo bo bo botoka, kwa ntsalae a tsenang sekolo teng . Mmagwe Gifty o ne a patelesega go bereka ditiro tse e seng tsa sepe, morago a tlhokomela balwetsi ba ba godileng ba ba neng ba le lesotlo ebile ba kgetholola batho ka lotso. Rragwe Gifty o ne a fudugela kwa America go nna le lolwapa lwa gagwe mme o ne a kgona go bona tiro e le mophepafatsi.

Gifty o ne a tsholwa moragonyana ga dingwaga, mmaagwe a ne a sa mo solofela.

Lolwapa lo ne lo itshetletse mo mphong ya ga Nana ya mabelo le go nna mokeresete o o ineetseng thata ga ga mmagwe, golo mo Gifty a go anywileng. Chin-Chin man o ne a boela kwa Ghana ka maikaelelo a go ya a boa, mme o ne a seka a tlhola a boa. Nana o ne a tlogela bolo ka a ne a amegile ke go bo rragwe a ba tlogetse, mme a tsena mo go tsa baseketebolo. Morago ga go golafala lengenana mo motshamekong, o ne a fiwa dipilisi tsa opiods mme a tloga a tshwakgolwa ke dipilisi tse,a  dirisa le heroin go ritibatsa dikeletso tsa gagwe. Fa Gifty a le dingwaga di le lesome le bongwe, kgaitsadie o a tlhokafala ka go bo a dirisitse dipilisi phetelela, mmagwe o fuduega maikutlo, a nna a robetse ebile a sa kgone go itlhokomela. Morago ga go leka go ipolaya, Gifty o patelesega go batla thuso, o romelwa kwa Ghana go nna le mmangwaneagwe fa mmagwe a santse a sidilega, morago a boa le rragwe.

Loso lwa ga Nana le go leka go ipolaya ga ga mmagwe Gifty go ntsha Gifty mo tumelong. Ka ele moithuti o o botlhale, o tsena dikolo tse ditlotlegileng a bo a itlhopela go ithutela tsa boboko a ithuta ka go tshwakgolwa ke dilo. O nna le bothata le go bua ka maikutlo a gawe, o palelwa ke go thusa mmaagwe, ka jalo o kopa mmereki ka ene go mo thusa mo maitekong a go tlhokomela mmagwe.

Mo isagong, morago ga mmaagwe Gifty a tlhokafala, Gifty o jaanong a nyetsweng o atlegile mo maranyaneng, o na le lab ya gagwe a bo a tswelela ka go tsena kereke.

## Kamogelo
Buka e amogetse dikgalaletso morago ga go gatisiwa. The Washington post e e biditse 'buka e e kgatlhisang thata". USA Today yone yare "e utlusa botlhoko thata" fa Vox e e file dinaledi tse tharo le sephatlo mo go tse tlhano. Buka e e amogetse kgalaletso go tswa kwa The New York Times book Review, The New Yorker, The Boston Globe, The Guardian, Chicago Review Books le The New Republic.

## Dietsele

* Longlist 2021 Andrew Carnegie Medal for Excellence in Fiction
* Longlist 2020, Prix Medicis entranger
* Shortlist, 2021 Women's Prize for Fiction

## "Inscape"
Ka ngwaga wa 2015 mo makasineng wa Guernica, Gyasi o ne a gatisa polelo-khutswe e bidiwa "Inscape", e mo go yone go tlhagelelang baanelwa ba ba mo bukeng ya *Transcendent Kingdom*, mme ditiragalo tsa bone di le pharologanyo. Mo "Inscape" Gifty o dingwaga di le masome a mane le bongwe, ke morutuntshi wa sekgoa kwa Gerard Manley Hopkins, ga se ngaka ya boboko e e dingwaga di masome mabedi le borataro, bolwetsi jwa ga mmagwe jwa tlhaloganyo bo keketse, Gifty o rata tsala ya gagwe Anne le go gaisa, mme ebile ga a na kgaitsadie.

## Metswedi